Eelnõu 17.07.2025

Esitaja: vallavalitsus

Ettekandja: vallavanem Mikk Järv



**KANEPI VALLAVOLIKOGU**

**OTSUS**

Kanepi 17.07.2025 nr 1-3/…

**B-kategooria juhiloa algastme koolituse kulude hüvitamine**

Kohaliku omavalitsuse korralduse seaduse § 22 lõike 1 punkti 5 alusel, Kanepi Vallavolikogu

**otsustab:**

**1.** Hüvitada 2025/2026 õppeaastal Kanepi valla eelarvest Kanepi vallas registreeritud elukohta omavate Kanepi Gümnaasiumi õpilaste B-kategooria juhiloa algastme koolituse kulud.

**2.** Hüvitatakse ainult Kanepi Gümnaasiumi poolt korraldatud sõiduõppe koolituskulud.

**3.** Esmaabikoolituse kulud tasub õppur.

**4.** Vallavalitsusel on õigus õppuri eest tasutud summa välja nõuda, kui õppur jätab autokooli pooleli.

**5.** Otsus jõustub teatavakstegemisest.

**6.** Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees

**ÕIEND**

Kanepi Vallavolikogu otsuse eelnõule

**„B-kategooria juhiloa algastme koolitusekulude hüvitamine“**

Kohaliku omavalitsuse korralduse seaduse § 22 lõike 1 punkti 5 kohaselt kuulub valla eelarvest toetuste andmise otsustamine vallavolikogu ainupädevusse.

Kanepi vald on traditsiooniliselt hüvitanud Kanepi Gümnaasiumis õppivate õpilaste B-kategooria sõiduõppe. Majandus- ja eelarvekomisjon 07.01.2025 toimunud koosolekul esitas komisjon ettepaneku, et alates 2025/2026 õppeaastast hüvitatakse Kanepi valla eelarvest ainult Kanepi vallas registreeritud elukohta omava õppuri juhiloa koolituskulud ning esmaabi koolituse eest tasub õppur. Hüvitatakse ainult Kanepi Gümnaasiumi poolt korraldatud sõiduõppe koolituskulud. Vallavalitsusel on õigus õppuri eest makstud summa temalt välja nõuda, kui õppur jätab autokooli pooleli.

Eelnõu koostas

Katrin Slungin

vallasekretär